Public procurement notice: Voluntary Ex Ante Transparency Notice
Published: 2017-05-10
Buyer: Frederikssund Kommune
Country: DK
Region: DANMARK
Contract type: Works
Procedure: Contract award without prior publication
CPV classification: 45000000: Construction work | 45112710 | 45112730 | 45211000: Construction work for multi-dwelling buildings | 45212000: Construction work for leisure buildings
Estimated value: 650000000 DKK
Award criteria: The most economic tender

Technical requirements: Frederikssund Kommune har igangsat et udviklingsprojekt vedr. en ny by beliggende i Frederikssund Kommune, der vil få et samlet grundareal på ca. 370 ha. Byen skal rumme ca. 20 000 indbyggere og ca. 4 000 nye arbejdspladser, en ny S-togsstation, skole, daginstitutioner og andre offentlige faciliteter. Hertil kommer infrastrukturudbygning af området, bl.a. for så vidt angår vejnet, energiforsyning, grønne områder m.m.
Ved udbudsbekendtgørelse 2016/S 152-275057 udbød Ordregiverne et projekt omfattende salg af byggeretter i Vinge med tilhørende forpligtelse til bl.a. at etablere en ny S-togsstation, en ny landskabsbro, offentlige OPP-arealer, almene boliger, infrastruktur, spildevandsanlæg, gravearbejder for vandforsyning, private boliger, erhverv m.m.
Projektet udbydes i samarbejde mellem Frederikssund Kommune, Transport-, Bygnings- og Boligministeriet v/Banedanmark, Boligselskabet Rosenvænget, Frederikssund Spildevand A/S og Frederikssund Vand A/S (Ordregiverne).
Projektet består af en overordnet rammeaftale og en samarbejdsaftale vedr. gennemførelsen af projektet. Derudover består projektet overordnet set af 7 underaftaler.
Underaftale 2: OPP-aftale vedr. opførelse og tilrådighedsstillelse, herunder design, projektering, anlæg, udlejning, nærmere aftalt vedligeholdelse, forsyning og finansiering af de kommunale arealer beliggende i Vinge Centrum.
Underaftale 3: Totalentreprisekontrakt omfattende alle arbejder og leverancer i relation til landskabsbroen og infrastrukturen.
Underaftale 4: Aftalen omfatter detailprojektering inkl. CSM og opførelse af S-togstation med bane tekniske anlæg.
Underaftale 7: En entreprisekontrakt vedr. gravearbejder i forbindelse med etablering af vandforsyning.
Rammeaftalen indeholder optioner på køb af byggeretter, som vindende tilbudsgiver kan udnytte, såfremt betingelserne for at udnytte optionerne er tilstede.
Ordregiverne udbød ved udbudsbekendtgørelse 2016/S 152-275057 udviklingsprojektet Vinge Centrum ved et udbud med forhandling. Projektet er et af de største og mest komplicerede byudviklingsprojekter i Danmark. Ved prækvalifikationen modtog Ordregiverne kun 1 ansøgning om prækvalifikation fra AP Ejendomme A/S og MT Højgaard A/S. Ordregiverne har efter modtagelsen af et indledende tilbud gennemført et forhandlingsforløb med AP Ejendomme A/S og MT Højgaard A/S. På den baggrund forventer Ordregiverne at tildele og indgå kontrakt med AP Ejendomme A/S og MT Højgaard A/S, hvis AP Ejendomme A/S og MT Højgaard A/S afgiver et endeligt tilbud.
På grund af projektets omfang og kompleksitet har der været behov for at optimere, tilpasse og tilrette det samlede projekt under udbudsproceduren. Dette har medført, at Ordregiverne har foretaget en række ændringer i det samlede udbudsmateriale, herunder både i det tekniske materiale og i kontraktudkastene. De foretagne ændringer knytter sig til såvel de overordnede aftaler (Rammeaftalen og Samarbejdsaftalen), de byggeretter, som den vindende tilbudsgiver erhverver eller opnår køberet eller forkøbsret til, som til de offentlige arbejder, der skal opføres i forbindelse med udviklingen af Vinge Centrum. I relation til byggeretterne er der blandt andet arealmæssige ændringer og tilpasninger for de arealer, som den vindende tilbudsgiver erhverver hhv. opnår køberet/forkøbsret til. I relation til de offentlige arbejder relaterer tilpasningerne sig til såvel de tekniske forhold, som de kontraktuelle forhold.
Henset til projektets kompleksitet og størrelse er det Ordregivernes opfattelse, at kontrakterne kan indgås inden for rammerne af det oprindelige udbudsgrundlag.
I henhold til § 4 i lovbekendtgørelse nr. 593 af 2.6.2016 af lov om Klagenævnet for udbud agter Ordregiverne — hvis der modtages et antageligt endeligt tilbud — at indgå kontrakt med AP Ejendomme A/S og MT Højgaard A/S tidligst efter 10 kalenderdage regnet fra dagen efter den dag, hvor denne bekendtgørelse er offentliggjort.
Ordregiverne agter at indgå kontrakt med den i pkt. V.2.3) nævnte virksomhed efter (tidligst) 10 kalenderdage regnet fra dagen efter den dag, hvor denne bekendtgørelse er blevet offentliggjort, jf. lov om Klagenævnet for Udbud § 4, stk. 1.
De præcise oplysninger om klagefrist(er) følger af lov nr. 492 af 12.5.2010 om Klagenævnet for Udbud medsenere ændringer:


Winner: AP Ejendomme A/S/MT Højgaard A/S
Award value: 650000000